text: Croquis_BCN convida els dramaturgs a mostrar obres en procés de creació | Barcelona Cultura
  Divendres, 19 agost 2016
  Divendres, 30 setembre 2016
  Convocatòria oberta per al Projecte Croquis_BCN
  Sala Beckett Poblenou
  Croquis_BCN convida els dramaturgs a mostrar obres en procés de creació
  Fins al 30 de setembre s'admeten propostes per a una festa de l'escena en la qual els espectadors tenen molt a dir.
  Si encara no coneixeu el Projecte Croquis_BCN i sou d'aquells amants del teatre als qui fascina fer noves descobertes segur que ja coneixeu aquesta iniciativa de les companyies Atresbandes i Decollage, el Centre Cívic Can Felipa i la Sala Beckett, acabada d'instal·lar al Poblenou.
  Es tracta d'una cita (enguany serà els dies 17 i 18 de desembre) durant la qual les companyies i dramaturgs que han presentat els seus projectes mostren davant del públic un fragment o una petita mostra de no més de vint minuts d'un projecte escènic en procés de creació.
  Després de veure aquests fragments o tràilers escènics, els mateixos espectadors podran debatre amb els creadors sobre el que acaben de veure, obrint així un espai de complicitat i comunicació directa entre el públic i els artistes.
  Ja és el tercer any que s'organitza a Barcelona el Projecte Croquis, per on han passat moltes obres que després s'han vist a les cartelleres com ara Ricard de Tercer (a la foto), una obra de Gerard Guix que es va poder veure en l'edició de 2015 .
  Si sou dramaturgs o formeu part una companyia teatral i teniu un projecte escènic en marxa que necessiteu posar a prova o voleu discutir amb els espectadors, recordeu que teniu fins al 30 de setembre per proposar-vos com a pròxims participants del Croquis i que hi ha una pila d'amants del teatre que us volen conéixer i opinar sobre la feina que esteu fent.
  'Ànsia (Crave)', quatre monòlegs entrellaçats a la Sala Atrium
  El text de Sarah Kane busca els límits de les pors i el dolor que hi ha a la realitat
  Dia Internacional de les Dones al Museu Nacional d'Art de Catalunya
  El museu organitza activitats per celebrar el paper de la dona en l'art
  'La Hoguera': un recorregut per la història i motivacions de la censura
  Què fa que el poder, en èpoques diverses de la història, s'hagi esforçat tant per silenciar determinades...
  '¡Buen camino!', una comèdia immersiva sobre el camí de Sant Jaume
  Microdegustación Teatral porta aquesta obra dins un hotel, on es farà un circuit per diferents espais